CELEX: 62014TN0164
Language: da
Date: 2014-03-07 00:00:00
Title: Sag T-164/14: Sag anlagt den 7. marts 2014 — Calberson GE mod Kommissionen

16.6.2014   
            
            
               DA
            
            
               Den Europæiske Unions Tidende
            
            
               C 184/32
            
         Sag anlagt den 7. marts 2014 — Calberson GE mod Kommissionen
   (Sag T-164/14)
   2014/C 184/54
   Processprog: fransk
   
      Parter
   
   
      Sagsøger: Calberson GE (Villeneuve-la-Garenne, Frankrig) (ved advokaterne T. Gallois og E. Dereviankine)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Europa-Kommissionen tilpligtes at betale sagsøgeren de følgende beløb:
               
                           —
                        
                        
                           De finansielle omkostninger, der er forbundet med den forsinkede frigivelse af sikkerhedsstillelsen for leveringen: 7 691,60 EUR inklusive moms.
                        
                     
                           —
                        
                        
                           Påløbne morarenter fra forfaldsdatoen for transportfakturaerne til tidspunktet for den faktiske betaling af disse: 81 817,25 EUR eksklusive moms og 6 344,17 USD.
                        
                     
                           —
                        
                        
                           »Morarenter af morarenter«: 2% for hver måneds forsinkelse med betalingen af de ovennævnte morarenter (på 81 817,25 EUR eksklusive moms og 6 344,17 USD).
                        
                     
                           —
                        
                        
                           Restancen for en transportfaktura: 17 400 EUR inklusive moms.
                        
                     
                           —
                        
                        
                           Differencen ved en vekselkurs: 30 580,41 EUR inklusive moms.
                        
                     
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har på grundlag af forordning nr. 111/1999 (1) og nr. 1799/1999 (2) fået tildelt en kontrakt om transport af oksekød til Den Russiske Føderation inden for rammerne af programmet for levering af landbrugsprodukter til dette land.
   Som følge af Domstolens dom af 17. januar 2013, Geodis Calberson GE (sag C-623/11, endnu ikke trykt i Samling af Afgørelser), som tildeler Unionens retsinstanser kompetence til at påkende krav om erstatning for tab, der følger af fejl begået af det nationale interventionsorgan, har sagsøgeren nedlagt påstand om erstatning for det tab, som selskabet har lidt i forbindelse med gennemførelsen af den pågældende kontrakt.
   Sagsøgeren har således gjort gældende, at det nationale interventionsorgan, FranceAgriMer, har begået en række fejl — nemlig i) den forsinkede frigivelse af sagsøgerens sikkerhedsstillelse for korrekt udførelse af kontrakten, ii) den forsinkede betaling af ubestridte fakturaer, iii) den manglende betaling af visse ubestridte fakturaer og iv) afregningen af visse fakturaer i en anden valuta end den i kontrakten fastsatte — hvilket har affødt et tab for sagsøgeren.
   
      (1)  Kommissionens forordning (EF) nr. 111/1999 af 18.1.1999 om almindelige gennemførelsesbestemmelser til Rådets forordning (EF) nr. 2802/98 om et program for levering af landbrugsprodukter til Den Russiske Føderation (EFT L 14, s. 3).
   
      (2)  Kommissionens forordning (EF) nr. 1799/1999 af 16.8.1999 om levering af oksekød til Rusland (EFT L 217, s. 20).